༄༅། །འཁོར་ལོ་ཆེན་པོའི་རྫོགས་རིམ་གྱི་མན་ངག་བཞུགས་སོ། །
༄༅༅། །ད་ནི་རྫོགས་པའི་རིམ་པའི་མན་ངག་བཤད་པར་བྱ་སྟེ། འཁོར་ལོ་ཆེན་པོ་
གཏུམ་མོ་ལམ་རྫོགས་པའི་ཁྲིད་ལ་གསུམ་སྟེ། སྦྱོར་བ་དང་། དངོས་གཞི་དང༌། རྗེས་ཀྱི་ཁྲིད་
དོ། །དེ་ལ་སྦྱོར་བ་ཚོགས་གཉིས་བསགས་པ་དང༌། སྒྲིབ་པ་སྦྱང་བའི་ཁྲིད་ནི། ཕ་རྒྱུད་སྤྱི་དང་
མཐུན་ནོ། །
དངོས་གཞིའི་ཁྲིད་ལ་བཞི་སྟེ། སྐུའི་རྣལ་འབྱོར། གསུང་གི་རྣལ་འབྱོར། ཐུགས་ཀྱི་རྣལ་
འབྱོར། ཡེ་ཤེས་ཀྱི་རྣལ་འབྱོར་རོ། །དང་པོ་ནི་ལམ་དུས་ཀྱི་བུམ་དབང་རྫོགས་པར་བླངས་ཏེ།
-217-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གནས་ཁང་དབེན་ཞིང་ཡིད་དུ་འོང་བར་མཐུན་རྐྱེན་ཐམས་ཅད་བསགས་ནས་མཚམས་དམ་
པར་བཅད་དེ། སྐྱབས་འགྲོ་སེམས་བསྐྱེད་བྱས། བླ་མ་རྡོ་རྗེ་འཆང་ཡབ་ཡུམ་སྤྱི་བོར་བསྒོམ།
མཆོད་པ་བཞིས་མཆོད། སྡོམ་པ་བཟུང༌། གསོལ་བ་བཏབ་པས་བླ་མ་འོད་ཀྱི་བདུད་རྩིར་ཞུ་
ནས་རང་ལ་ཐིམ་པས་ལུས་ཀྱི་སྒྲིབ་པ་ཐམས་ཅད་དག། ཡུལ་སྣང་སྟོང་བརྗོད་བྲལ་གྱི་ལྟ་བ་
རྒྱུད་ལ་སྐྱེས་ནས་ལུས་ནམ་མཁའ་ལ་འཇའ་ཡལ་བ་ལྟར་སྟོང་པ་ཉིད་དུ་བསྒོམ། དེ་ནས་རྣམ་
རྟོག་ལྡང་བ་འདྲ་ན། སྐད་ཅིག་གིས་ཆུ་ལ་ཉ་ལྡང་གི་ཚུལ་དུ་རང་ཉིད་ཕྱག་ན་རྡོ་རྗེ་ཞལ་གཅིག་
ཕྱག་གཉིས་པ་སྒྲུབ་ཐབས་བསྡུས་པར་བཤད་པ་ལྟར་དྲན་རྫོགས་སུ་བསྒོམ། དེ་ནས་གང་མི་
གསལ་བ་དེ་གཟུགས་སུ་བྲིས་ཏེ་གསལ་གདབ། མེ་ལོང་ལ་ཤར་བ་ལས་གསལ་གདབ། མིང་
ནས་བརྗོད་ཅིང་གསལ་གདབ། ལུས་གནད་བཅིངས་ཏེ་གསལ་གདབ། ཡིད་ཀྱིས་བརྗོད་ཅིང་
གསལ་གདབ། གནས་ནས་ལངས་ཤིང་གསལ་གདབ། དེ་ནས་འགྲོ་ཞིང་གསལ་གདབ།
སླར་ཡང་འོངས་ཤིང་གསལ་གདབ། ས་ལ་བསྡད་ཅིང་གསལ་གདབ། གཞན་དང་སྨྲ་ཞིང་
གསལ་གདབ། བཟའ་བ་ཟས་ཤིང་གསལ་གདབ། བཏུང་བ་འཐུང་ཞིང་གསལ་གདབ། མལ་
དུ་ཉལ་ཞིང་གསལ་གདབ་སྟེ། ཕལ་ཆེར་ཉིན་མཚན་ཁོར་ཡུག་ཏུ་གསལ་གདབ་པར་བྱའོ། །དེ་
ལ་གསལ་སྣང་ཐོབ་པའི་ཚེ་ཞལ་གཅིག་ཕྱག་བཞི་པ་དང༌། དེ་ལ་གསལ་སྣང་ཐོབ་པའི་ཚེ།
ཞལ་གསུམ་ཕྱག་དྲུག་པར་གསལ་བཏབ་སྟེ། གཡེང་མེད་དུ་བསྒོམ་པར་བྱའོ། །རབ་ཞག་
བདུན། འབྲིང་ཟླ་བ་གཅིག། ཐ་མ་ཟླ་བ་དྲུག་གིས་གསལ་སྣང་འཐོབ་པར་འགྱུར་རོ། །དེ་ནས་
གསལ་སྣང་ཐོབ་པའི་ཚེ། ལྷ་སྐུ་དེ་ཉིད་རྣག་དང༌། ཁྲག་ལ་སོགས་པ་སྤངས་པ་མེ་ལོང་གི་ནང་
གི་གཟུགས་བརྙན་ལྟ་བུ། སྣང་ལ་རང་བཞིན་མེད་པ། བདེ་ལ་འཛིན་པ་མེད་པར་བྱས་ཏེ། སྒྱུ་
མ་ལྟ་བུའི་ཏིང་ངེ་འཛིན་ནམ་ཐོབ་ཀྱི་བར་དུ་བསྒོམ་པར་བྱའོ། །དེ་ནི་སྐུ་རྡོ་རྗེའི་ཁྲིད་དོ། །
དེ་ནས་གསུང་གི་རྣལ་འབྱོར་གྱི་ཁྲིད་ནི། དེ་ལྟར་ཡུན་རིང་དུ་བསྒོམས་པ་ལ་འབད་ཀྱང་
-218-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
གསལ་སྣང་ཆེར་མ་ཐོབ་པའི་གེགས་བསལ་བའམ། གསལ་སྣང་ཆེར་ཐོབ་པ་ཁྱད་དུ་བོགས་
དབྱུང་བར་འདོད་པའི་རྣལ་འབྱོར་པས། ལམ་དུས་ཀྱི་གསང་དབང་མན་ཆད་རྫོགས་པར་
བླངས་ཏེ། སྐྱབས་འགྲོ་སེམས་བསྐྱེད་དང༌། བླ་མའི་རྣལ་འབྱོར་ནས། རང་སྐད་ཅིག་གི་ལྷར་
གསལ་བཏབ་སྔར་ལྟར་བྱས་ཏེ། ཁྱད་པར་སྟན་བདེ་བ་ལ་བསྡད་ནས་ལུས་གནད་རྣམ་སྣང་གི་
ཆོས་བདུན་དང་ལྡན། ངག་གནད་རླུང་དལ་བ་རང་སོར་བཞག་པ་དང་། སེམས་གནད་
དམིགས་པ་མ་བཅོས་ལྷུན་གྱིས་གྲུབ་པར་བཞག་སྟེ། དེ་ལྟར་གནད་གསུམ་བཅས་ནས་རླུང་
འགྲོ་འོང་ལ་སེམས་གཏད་དེ། གཞན་ཡང་མི་བསམ་པ་སྲོག་རྩོལ་རྡོ་རྗེའི་བཟླས་པ་ཞག་
བདུན་ལ་སོགས་པ་ཅི་རིགས་བྱས་པས་རླུང་བདེ་བ་དང༌། རླུང་ཟིན་པ་དང༌། དེ་ཉིད་ཀྱིས་ལུས་
བདེ་བ་དང༌། ཡང་བ་ལ་སོགས་པ་དང་། སེམས་དགའ་བ་དང་། གསལ་བ་དང་། གནས་པ་
ལ་སོགས་པར་འགྱུར་རོ། །དེ་ནས་ལུས་ལ་འཁོར་ལོ་བཞི་གསལ་གདབ་པར་བྱ་སྟེ། སྤྱི་བོ་
བདེ་བ་ཆེན་པོའི་འཁོར་ལོ་རྩ་འདབ་སུམ་ཅུ་རྩ་གཉིས་དང་ལྡན་པ་ཁ་ཐུར་ལ་བལྟས་པ།
མགྲིན་པ་ལོངས་སྤྱོད་ཀྱི་འཁོར་ལོ་རྩ་འདབ་བཅུ་དྲུག་དང་ལྡན་པ། ཁ་གྱེན་ལ་བལྟས་པ། སྙིང་
ཁ་ཆོས་ཀྱི་འཁོར་ལོ་རྩ་འདབ་བརྒྱད་དང་ལྡན་པ། ཁ་ཐུར་ལ་བལྟས་པ། ལྟེ་བ་སྤྲུལ་པའི་
འཁོར་ལོ་རྩ་འདབ་དྲུག་ཅུ་རྩ་བཞི་དང་ལྡན་པ། ཁ་གྱེན་ལ་བལྟས་པ། འཁོར་ལོ་བཞིའི་དབུས་
ན་རྩ་དབུ་མ་དཀར་ལ་ཕྲ་བ་དྭངས་མས་གང་བ། གཡས་ན་རོ་མ་དམར་མོ་རཀྟས་གང་བ།
གཡོན་རྐྱང་མ་དཀར་མོ་ཁུ་བས་གང་བ། སྤྱི་གཙུག་ན་ཧཾ་དཀར་པོ་མགོ་བོ་ཐུར་ལ་ལྟ་བ། ནུ་མ་
འཛག་པ་ལྟ་བུ། ལྟེ་བ་ན་ཨ་ཤད་དམར་པོ་ཁབ་རྩེ་འབར་བ་ལྟ་བུ། དེ་ནས་སྟེང་འོག་གི་རླུང་
ཁ་སྦྱར་བྱས་ཏེ། རོ་རྐྱང་གཉིས་ནས་རྡོ་རྗེའི་རླུང་ཐོགས་མེད་དུ་སོང་སྟེ། ལྟེ་བར་འདུས་ནས་ཨ་
ལས་མེ་སྦར་བས་གཡས་རོ་མའི་མེ་དང་འགྲོགས་ཏེ་གྱེན་དུ་འབར་བས་ཕུང་ཁམས་སྐྱེ་མཆེད་
སྙིགས་མ་ཐམས་ཅད་བསྲེགས་ཏེ། བསྲེགས་པའི་ལྕགས་ལྟར། ཧཱུཾ་ཨཱཿཨོཾ་ཡང་མི་གསལ་བར་
-219-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱས་ནས་མེའི་མདའ་ཧཾ་ལ་བསྣུན་པས་ཁམས་དྭངས་མ་བྱང་ཆུབ་ཀྱི་སེམས་རྐྱང་མའི་ཁུ་བ་
དང་འགྲོགས་ཏེ། ཐུར་དུ་བབས་པས་འབྲུ་གསུམ་ཡང་གསལ་བཏབ་སྟེ། མཐར་ཐིགས་པ་ལྟེ་
བའི་ཨ་ཤད་ལ་ཕོག་པས།
མེ་མར་ལ་མར་ཐིགས་ལྷུང་བ་ལྟར་མེ་ཆོས་བཞི་ལྡན་འབར་བར་
གྱུར་ཏེ། དེ་རྩེ་གཅིག་ཏུ་བསྒོམས་པས་དྲོད་སྐྱེས་པ་དང༌། རྩ་དབུ་མའི་ནང་ནས་ཡར་མེ་ལྕེ་ཕྲ་
བ་འབར་བ་ཧཾ་ལ་རེག་པས་བདུད་རྩི་སྙིང་ཁའི་བར་དུ་ཕབ་ནས་དེ་ལྟ་བུའི་འབར་འཛག་
བསྒོམ་པར་བྱ་སྟེ། དེས་བདེ་དྲོད་ཁྱད་པར་ཅན་སྐྱེ་བར་འགྱུར་རོ། །
དེ་ནས་ཐུགས་ཀྱི་རྣལ་འབྱོར་གྱི་ཁྲིད་ནི། དེ་ལྟར་ཡུན་རིང་དུ་བསྒོམས་པ་ལ་འབད་ཀྱང་
རླུང་ཇི་ལྟར་འདོད་པ་བཞིན་མི་ཟིན་པའམ། འགའ་ཞིག་ཟིན་ནས་ཁྱད་པར་བོགས་དབྱུང་བར་
འདོད་པའི་རྣལ་འབྱོར་པས། ལམ་དུས་ཀྱི་ཤེས་རབ་ཡེ་ཤེས་ཀྱི་དབང་ཡན་ཆད་རྫོགས་པར་
བླངས་ཏེ། སྐྱབས་འགྲོ་སེམས་བསྐྱེད་ནས་གནད་གསུམ་པའི་བར་སྔར་ལྟར་བྱས་ནས། སྣོད་
ལྡན་གྱི་རིག་མ་པང་དུ་བཟུང་སྟེ། སྐད་ཅིག་གིས་ཕྱག་ན་རྡོ་རྗེ་དཀར་པོ་ཡབ་ཡུམ་དུ་བསྒོམས་
ནས། སླར་ཡང་བླ་མ་ཡབ་ཡུམ་སྙོམས་པར་འཇུག་པའི་སྒྲས་འཁོར་ལོ་གསུམ་གྱི་ལྷ་ཡབ་ཡུམ་
ཐམས་ཅད་བཀུག་སྟེ། སྟེང་གི་བར་སྣང་དུ་སྟོང་གསུམ་འགེངས་པ་ཙམ་གྱི་འདོད་ཆགས་ཆེན་
པོ་མཛད་པས་བྱང་སེམས་དཀར་དམར་གྱི་ངོ་བོར་ཞུ་ནས་སློབ་མ་ཡབ་ཡུམ་ལ་ཐིམ་པར་སྒོམ་
དུ་བཅུག་པས། དེ་གཉིས་འདོད་ཆགས་ཆེན་པོ་རྒྱས་ཏེ་ཤེས་རབ་ཀྱིས་ཐབས་ཀྱི་ལག་པ་དམ་
དུ་བཅངས་པས་དཀར་ལམ་གྱི་སྣང་བ་ཤར་བ་དང༌། ཐབས་ཀྱིས་ཤེས་རབ་ཀྱི་ལག་པ་དམ་
དུ་བཅངས་པས་དམར་ལམ་གྱི་སྣང་བ་ཤར་བ་དང་། བླ་མས་དེ་གཉིས་ཀའི་སྟེང་ནས་དམ་དུ་
བཅངས་པས་གནག་ལམ་གྱི་སྣང་བ་ཤར་ཏེ། ཡེ་ཤེས་གསུམ་ཐོབ་པ་དང་མིག་དར་ཕྱེ་བས་
ཤེས་རབ་ཆགས་པ་རབ་ཏུ་གཡོས་ནས། སྐྲ་གྲོལ་ཞིང༌། ལུས་གོས་དང་བྲལ། ཤེས་རབ་ཀྱིས་
མིག་ཟུར་ལྟ་ཞིང༌། འཛུམ་པ་དང་བཅས་པར་སྙན་པའི་གླུ་ལེན་པས། པདྨའི་ཐད་དུ་ལག་པ་
-220-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
གཡས་པའི་མཐེབ་མོ་བཙུགས་ནས། རང་གི་པདྨའི་དབུས་ན་གནས་པའི་རྩ་བདེ་བ་འབབ་པ་
བསྟན་ཏེ། ཨེ་མ་བདག་གི་པདྨ་འདི། །བདེ་བ་ཐམས་ཅད་ཀྱི་ནི་གནས། །ཅི་སྟེ་ཆོག་བཞིན་
བསྟེན་ན། །དེ་ཡི་མདུན་ན་ང་འདུག་སྟེ། །སངས་རྒྱས་མཉེས་པ་ལ་སོགས་པའི། །བྱ་བ་པདྨ་
ཇི་བཞིན་བྱེད། །བདེ་ཆེན་རྒྱལ་པོ་རང་ཉིད་དེ། །འདི་ཉིད་ན་ནི་རྟག་ཏུ་བཞུགས། །རྨོངས་པ་
གང་ཞིག་འདི་སྤོང་བ། །དེ་ལ་མཆོག་གི་དངོས་གྲུབ་མེད། །པདྨ་བྷཉྫ་ཧོཿཞེས་བརྗོད་པ་དང༌། དེ་
གཉིས་ཀའི་སྐུ་གསུང་ཐུགས་དང་མཁའ་གསང་བྱིན་གྱིས་བརླབས་ནས་ཕན་ཚུན་ཟུར་མིག་ལྟ་
བ་དང༌། མིག་ཕྲ་བར་ལྟ་བ་དང༌། མིག་ཞུ་བར་ལྟ་ཞིང་ནུ་འབུར་དང་གསང་གནས་ཀྱང་དགའ་
བར་བལྟས་པར་ཆགས་པ་ཆེར་འབར་བའི་ཚེ། རང་ཉིད་སའི་སྙིང་པོ་དང་རིག་མ་གཟུགས་རྡོ་
རྗེ་མར་མོས་ནས་ཕན་ཚུན་ཁ་སྦྱར་ཞིང༌། མིག་ཞུ་བར་བྱས་ཏེ་མིག་གི་འོད་ཟེར་གྱིས་སའི་སྙིང་
པོ་ཡབ་ཡུམ་ལྷག་པར་ཆགས་པས་དགྱེས་པའི་རྣམ་པ་ཅན་སྤྱན་དྲངས་ནས་རང་ཉིད་ལ་
བཅུག་སྟེ། བདེ་བ་ཡུན་རིང་དུ་བསྒོམས་ནས་མཐར་གཉིས་ཀ་གཟུགས་བརྙན་ལྟ་བུར་རིང་
ཞིག་བསྒོམས་ཏེ། སྐད་ཅིག་གིས་ནམ་མཁའ་ལ་འཇའ་ཡལ་བའམ། ཤེས་རབ་ཀྱིས་སྟོང་པ་
ཉིད་དུ་བཅུག་སྟེ་མཁའ་ཁྱབ་ཀྱི་ཏིང་ངེ་འཛིན་བསྒོམ་པར་བྱའོ། །
དེ་ནས་ཡུལ་དང་ཡུལ་ཅན་རྣམས་དབྱེར་མེད་པར་གྱུར་ཏེ། མཐར་རྣམ་པར་མི་རྟོག་པའི་
ཏིང་ངེ་འཛིན་ལ་བཞག་གོ། དེ་ནས་སླར་ཡང་དེ་ལས་ལངས་ཏེ་རང་ཡབ་ཡུམ་གྱི་མིག་གི་འོད་
ཟེར་གྱིས་ཁམས་གསུམ་གྱི་བུད་མེད་ཐམས་ཅད་བཀུག་ནས་རིག་མ་ལ་བསྟིམས་ཏེ་སྔར་ལྟར་
སྙོམས་པར་འཇུག་པའི་བདེ་བ་བསྒོམ་པ་ལ་སོགས་པ་བྱ་སྟེ། དེ་ལྟར་ཞག་བདུན་དུ་བྱས་པས་
གཟུགས་མིག་གི་བདུད་རྩིར་འཆར་ཏེ་གཟུགས་ལམ་དུ་འགྱུར་རོ། །དེ་ནས་ཕན་ཚུན་ཟུར་མིག་
ལྟ་བའི་བར་སྔར་ལྟར་བྱས་ཏེ་ཕན་ཚུན་འཛུམ་པ་དང་། ག་ཞས་རྒོད་པ་དང༌། གླུ་ལེན་པ་དང༌།
ལེན་དུ་འཇུག་པ་ལ་སོགས་པས་ཆགས་པ་ཆེར་འབར་བའི་ཚེ། རང་ཉིད་ཕྱག་ན་རྡོ་རྗེ་དང་
-221-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རིག་མ་སྒྲ་རྡོ་རྗེ་མར་མོས་ནས་ཕན་ཚུན་ཁ་སྦྱར་ཞིང༌། གཞན་ཆགས་པའི་གླུ་སྙན་ལེན་པ་ལ་
སེམས་གཏད་དེ། བདེ་བ་ཡུན་རིང་དུ་བསྒོམས་ནས། མཐར་སྒྲ་རྣམས་བྲག་ཅ་ལྟ་བུར་རིང་
ཞིག་བསྒོམས་ཏེ། བྲག་ཅ་བར་སྣང་དུ་ཡལ་བའམ། ཤེས་རབ་ཀྱིས་སྟོང་པ་ཉིད་དུ་བཅུག་ནས་
མཁའ་ཁྱབ་ཀྱི་ཏིང་ངེ་འཛིན་བསྒོམ་པར་བྱའོ། །
དེ་ནས་ཡུལ་དང་ཡུལ་ཅན་རྣམས་དབྱེར་མེད་པར་གྱུར་ཏེ་མཐར་རྣམ་པར་མི་རྟོག་པའི་
ཏིང་ངེ་འཛིན་ལ་བཞག་གོ། དེ་ནས་སླར་ཡང་དེ་ལས་ལངས་ཏེ་རང་ཡབ་ཡུམ་གྱི་རྣ་བའི་རོལ་
མོས་ཁམས་གསུམ་གྱི་བུད་མེད་ཐམས་ཅད་བཀུག་ནས་རིག་མ་ལ་བསྟིམས་ཏེ། སྔར་ལྟར་
སྙོམས་པར་འཇུག་པའི་བདེ་བ་བསྒོམས་པ་ལ་སོགས་པ་བྱས་ལ།
དེ་ལྟར་ཞག་བདུན་དུ་བྱས་
་རྣ་བའི་བདུད་རྩིར་འཆར་ཏེ་ལམ་དུ་འགྱུར་རོ། །དེ་ནས་ཕན་ཚུན་རྒོད་པའི་བར་སྔར་ལྟར་
བྱས་ཏེ། ཕན་ཚུན་ཁ་ལ་སོགས་པ་དྲི་ཞིམ་པ་ལྡན་པར་བྱས་ཏེ་བསྣམ་པ་དང༌། ཀ་ར་དང་བཅས་
པར་ཕན་ཚུན་ལྕེ་གཞིབ་པ་དང༌། མཇིང་པ་དང་ནུ་མ་མཉེ་བ་དང་། ལག་པ་དམ་དུ་བཅང་བ་དང༌།
རྩེད་འཇོ་བྱེད་པ་ལ་སོགས་པའི་དབང་གིས་འདོད་ཆགས་གཡོས་པས་ཁའི་ཨུཏྤལའི་དྲི་ལ་
སོགས་པ་དྲི་ཞིམ་པ་ལ་སེམས་ཟིན་ན། ནམ་མཁའི་སྙིང་པོ་ཡབ་ཡུམ་གྱི་སྙོམས་འཇུག་བྱ། ལྕེ་
དང་སྦྲང་རྩིའི་རོ་ལ་སོགས་པ་རོ་ཞིམ་པ་ལ་སེམས་ཟིན་ན། འཇིག་རྟེན་དབང་ཕྱུག་ཡབ་ཡུམ་
གྱི་སྙོམས་འཇུག་བྱ། མཁུར་བར་བཤུད་པ་དང་། ནུ་མ་མཉེད་པ་དང༌། ལག་པ་ཕན་ཚུན་མཉེད་
པ་ལ་སོགས་པ་རེག་བྱ་དགའ་བ་ལ་སེམས་ཟིན་ན་སྒྲིབ་སེལ་ཡབ་ཡུམ་གྱི་སྙོམས་འཇུག་བྱ་
སྟེ། དེ་རྣམས་ལ་ཡང་སྣས་དྲི་ངད་དང༌། ལྕེས་ཟས་བླངས་དང༌། གསང་གནས་ཀྱི་འོད་ཟེར་གྱིས་
ནམ་མཁའི་སྙིང་པོ་ཡབ་ཡུམ་བདག་ལ་བཅུག་པ་དང་། བུད་མེད་ཐམས་ཅད་འགུགས་པ་དང༌།
གཉིས་ཀའང་སྒྱུ་མ་ལྟ་བུར་ལྟ་བ་ལ་སོགས་པ་སྔར་གྱི་ཏིང་ངེ་འཛིན་ཐམས་ཅད་ཚུལ་འདྲ་བར་
བྱ་སྟེ། དེ་ལྟར་དྲི་སྣའི་བདུད་རྩིར་འཆར་ཏེ། ལམ་དུ་འགྱུར་བ་ལ་སོགས་པ་སྔར་བཞིན་ནོ། །
-222-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
དེ་ནས་ཡབ་ཡུམ་གཉིས་ཀ་སྨད་གཡོགས་དང་བྲལ་བར་བྱས་ནས་སྟེང་གི་ཁ་སྦྱར་ཏེ་
ཕན་ཚུན་ཡན་ལག་བཞི་ཁ། གཉིས་ཀས་དམ་དུ་འཁྱུད་ནས། རོ་སྨད་ཀྱི་དྲོ་བ་ལ་སོགས་པ་ལ་
སེམས་ཟིན་ན་གོས་དཀར་མ་དང་སྙོམས་འཇུག་བྱ། ཕན་ཚུན་འགུལ་བསྐྱོད་ལ་སོགས་པ་ལ་
སེམས་ཟིན་ན་སྒྲོལ་མ་དང་སྙོམས་འཇུག་བྱ་སྟེ། མཐར་ཡབ་ཡུམ་གཉིས་ཀ་སྒྱུ་མ་ལྟ་བུར་ལྟ་
བ་ལ་སོགས་པ་སྔར་ལྟར་བྱའོ། །དེ་ལྟར་ཞག་བདུན་དུ་བྱས་པས་རེག་བྱ་ལུས་ཀྱི་བདུད་རྩིར་
འཆར་ཏེ་ལམ་དུ་འགྱུར་རོ། །དེ་དག་ནི་དགའ་བའི་ཐིག་ལེ་བཞིའི་ཁྲིད་དོ། །
དེ་ནས་རང་དང་རིག་མ་གསུང་ཕྱག་ན་རྡོ་རྗེ་སྐུ་མདོག་དཀར་དམར་ཡབ་ཡུམ་དུ་བསྐྱེད་
དེ། ལག་པ་འཆང་བའི་བར་སྔར་ལྟར་བྱས་ནས་པདྨར་རྡོ་རྗེ་བཅུག་སྟེ་ཕུལ་བས་དམ་ཞིང་སྲ་
བའི་རེག་བྱའི་བདེ་བ་ལ་སེམས་བཟུང་སྟེ། མཛེས་ལྡན་མ་དཀར་མོ་དང་སྙོམས་འཇུག་བྱས་
ནས་དེའི་སྒྲས་སྤྱན་མ་ཡབ་ཡུམ་ཐམས་ཅད་སྤྱན་དྲངས། བདག་ཡབ་ཡུམ་ལ་བསྟིམ། དེའི་
བདེ་བ་ཡུན་རིང་དུ་བསྒོམས་ཏེ། སླར་ཡར་དཀྱིལ་འཁོར་དལ་བུས་ཕྱིར་བཏོན་ནས་ཡང་
བཅུག་སྟེ་ཕུལ་བ་ཡང་ཡང་བྱའོ། །དེ་ནས་མཐར་ཡབ་ཡུམ་གཉིས་ཀ་སྒྱུ་མ་ལྟ་བུར་རིང་ཞིག་
བསྒོམས་ཏེ། སྐད་ཅིག་གིས་ནམ་མཁའ་ལ་འཇའ་ཡལ་བའམ། ཤེས་རབ་ཀྱིས་སྟོང་པ་ཉིད་དུ་
བཅུག་སྟེ་མཁའ་ཁྱབ་ཀྱི་ཏིང་ངེ་འཛིན་བསྒོམ་པར་བྱའོ། །
དེ་ནས་ཡུལ་དང་ཡུལ་ཅན་རྣམ་དབྱེ་མེད་པར་གྱུར་ཏེ། མཐར་རྣམ་པར་མི་རྟོག་པའི་ཏིང་
ངེ་འཛིན་ལ་བཞག་གོ། དེ་ནས་སླར་ཡང་དེ་ལས་ལངས་ཏེ་རང་ཡབ་ཡུམ་གྱི་སྙོམས་འཇུག